Prognoză meteo: temperaturile de vară întârzie să apară. România va avea parte de vreme rece în prima săptămână din iunie.
ANM a anunțat prognoza meteo pentru perioada 1-29 iunie. Prima săptămână din iunie va fi mai rece decât valorile normale ale acestei perioade. Din 8 iunie, ANM prognozează că temperaturile de vară se vor resimți pe tot teritoriul României.
În săptămâna 1 – 8 iunie, valorile termice vor fi mai coborâte decât cele specifice acestei perioade, pe întreg teritoriul României, dar mai ales în regiunile nord-estice. Regimul pluviometric estimat pentru această săptămână va fi deficitar în cea mai mare parte a ţării. Excepţie va face sud-estul ţării, unde cantităţile de precipitaţii vor fi apropiate de cele normale ale perioadei.În a doua săptămână din luna iunie, perioada 8 – 15 iunie, temperatura aerului va avea valori apropiate de cele normale pentru acest interval, în toate regiunile, iar cantităţile de precipitaţii estimate pentru această perioadă vor fi excedentare în cea mai mare parte a ţării, dar mai ales în jumătatea nord-vestică a acesteia.În săptămâna 15 – 22 iunie, temperaturile medii ale aerului vor fi în general apropiate de cele normale pentru acest interval, la nivelul întregii ţări, iar regimul pluviometric se va situa în jurul celui specific pentru această săptămână, în toate regiunile.Ultima săptămână a primei luni de vară, perioada 22 – 29 iunie, aduce temperaturi apropiate de cele normale pentru această perioadă, la nivelul întregii ţări. Cantităţile de precipitaţii estimate pentru această săptămână vor fi deficitare în cea mai mare parte a ţării, dar mai ales în zonele intracarpatice.Autor: Laura Buciu.